Diari Oficial de la Generalitat Valenciana


Sumari del DOGV 3800, del 25-07-2000 (2000/5719)

ORDRE de 22 de juny de 2000, de la Conselleria d'Economia, Hisenda i Ocupació, per la qual es determina la dotació pressupostària per a l'exercici 2000 per a la concessió de compensacions econòmiques als àrbitres designats d'acord amb allò indicat en l'article 76 del text refós de l'Estatut dels Treballadors, i en el 28 de la Llei 9/1987, en l'àmbit de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3800

Data del DOGV
:   25-07-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/5719


Data del document
:   22-06-2000

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * suport econòmic
    * conveni col·lectiu
    * pressupost
    * Dret del treball

ORDRE de 22 de juny de 2000, de la Conselleria d'Economia, Hisenda i Ocupació, per la qual es determina la dotació pressupostària per a l'exercici 2000 per a la concessió de compensacions econòmiques als àrbitres designats d'acord amb allò indicat en l'article 76 del text refós de l'Estatut dels Treballadors, i en el 28 de la Llei 9/1987, en l'àmbit de la Comunitat Valenciana. [2000/X5719]
  
L'article 76 del text refós de l'Estatut dels Treballadors, aprovat per Reial Decret Legislatiu 1/1995, de 24 de març (BOE de 29 de març), estableix que les imputacions en matèria d'eleccions a òrgans de representació dels treballadors en les empreses es tramitaran d'acord amb un procediment arbitral. D'altra banda, l'article 28 de la Llei 9/1987, d'Òrgans de Representació i Determinació de les Condicions de Treball i Participació del Personal al Servei de les Administracions Públiques (BOE de 17 de juny), redactat d'acord amb la Llei 18/1994, de 30 de juny (BOE d'1 de juliol), estableix així mateix un procediment d'impugnació arbitrals en matèria electoral.
  
Per Ordre de 3 de juny de 1996, de la Conselleria de Treball i Afers Socials (DOGV núm. 2.779, de 27 de juny de 1996), s'estableixen les bases reguladores per a la concessió de compensacions econòmiques als àrbitres designats d'acord amb les disposicions dels articles 76 del text refós de l'Estatut dels Treballadors i 28 de la citada Llei 9/1987, de 12 de juny, en l'àmbit de la Comunitat Valenciana.
  
Com que és necessari determinar la dotació pressupostària prevista per a això per a l'exercici 2000, i una vegada atribuïdes les competències en matèria de treball a la Conselleria d'Economia, Hisenda i Ocupació, mitjançant el Decret 7/2000, de 22 de maig, del President de la Generalitat Valenciana, en ús de les atribucions que em confereix l'article 35 de la Llei 5/1983, de 30 de desembre, de Govern Valencià,
  
ORDENE
  
Article 1
  
Per a l'exercici 2000, les ajudes establides en l'Ordre de 3 de juny de 1996, destinades a compensar econòmicament els àrbitres designats segons les disposicions dels articles 76 del text refós de l'Estatut dels Treballadors i 28 de la Llei 9/1987, de 12 de juny, en la redacció feta per la Llei 18/1994, de 30 de juny, es finançaran a càrrec de la línia de subvenció 500.960.00 del programa pressupostari 315.10, per un import global màxim d'1.685.000 pessetes.
  
Article 2
  
El procediment per a la concessió i el pagament de les ajudes serà l'establit en l'Ordre de 3 de juny de 1996 adés citada.
  
València, 22 de juny de 2000
  
El conseller d'Economia, Hisenda i Ocupació,